Nafarroako Parlamentuko Mahaiak, 2018ko urtarrilaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Victoria Chivite Navascués andreak aurkeztutako galdera, Mediterránea de Catering-eko langileen kaleratzeak bidegabeak zirela deklaratzen duen epaia aplikatzeak Osasun Departamentuaren ustez izanen duen kostuari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko urtarrilaren 8an

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Sozialista talde parlamentarioaren eledun María Chivite Navascués andreak, Legebiltzarreko Erregelamenduak ezarritakoaren babesean, honako galdera hau egiten du, Osasuneko kontseilariak Osoko Bilkuran ahoz erantzuteko.

Iruñeko Lan arloko 1. zenbakiko epaitegiak deklaratu du ezen bidegabeko kaleratzea dela Osasunbideak ezezkoa ematea Mediterránea de Catering-en plantillaren lan-kontratuetan subrogatzeari –foru gobernuak Nafarroako Ospitaleguneko sukalde-zerbitzua bere baitan hartzea erabaki ondoren–, eta zigortzen du bi hautabide hauen artean hautatzera: langileak berriz hartzea, kaleratuak izan aurretik zeuzkaten baldintzekin, edo kalte-ordaina pagatzea, 33 soldata-egunekoa zerbitzuan emandako urte bakoitzeko, 24 hileko soldataraino.

Osasun Departamentuak zer kostu kalkulatzen du izanen duela Mediterránea de Catering-eko langileen kaleratzeak bidegabeak zirela deklaratzen duen epaia aplikatzeak?

Iruñean, 2017ko abenduaren 21ean

Foru parlamentaria: María Chivite Navascués